open-index/open-wikipedia-markdown huggingface dataset:
Šilininkai (Vysokojė)

**Šilininkai** (, nuo 1938 m. birželio 2 d. *Hainau*, 1945–1946 m. , nuo 1946 m. ***Vysokojė***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Iljušino kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Stalupėnų apskrities kaimas. Nuo 1874 m. priklausė Katinavos parapijai ir valsčiui. 1946 m. balandžio 7 d. – rugsėjo 6 d. Stalupėnų rajono (), vėliau Nesterovo rajono, 1947 m. birželio 25 d. – 2008 m. birželio 30 d. Zavetų apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Nuoras

**Nuoras** () – miestas Italijoje, Sardinijoje. Miestas išsidėstęs Ortobenės kalno šlaite. Su 36 tūkst. gyventojų (2010 m.) Nuoras yra penktas pagal dydį miestas Sardinijoje ir Nuoro provincijos sostinė. Čia gimė daug žymių menininkų ir yra įsikūrę keli svarbūs Sardinijos muziejai. Nuoras laikomas kultūriniu regiono centru, pravardžiuojamas „Sardinijos Atėnais“. Čia gimė Nobelio premijos laureatė Grazia Deledda.

## Istorija

Seniausi žmonių gyvavimo įrodymai apylinkėse yra *Domus de janas*, uoloje iškalti kapai datuojami III tūkst. pr. m. e. Be to rastos Ozierio kultūros keramikos, datuojamos 3500 m. pr. m. e. Šitoje vietovėje buvo Nuragių civilizacijos (gyvavo apie 1500–250 m. pr. m. e., ką liudija 30 radimviečių. Vieną kaimą šalia Nuoro sudarė 800 palapinių. Per Nuorą ėjo kelias iš *Karalis* (Kaljaris) į *Ulbia* (Olbija). Romėnų palikimas matomas sardiniečių kalbos dialekte, kurį naudoja vietiniai gyventojai: *Sardu nugoresu* kalba laikoma konservatyviausia iš Romanų kalbų.

Po Romos imperijos žlugimo Sardinija iš pradžių atiteko vandalams, po to Bizantijai. Pagal popiežiaus Grigaliaus I laišką pakrantės buvo romanizuotos ir krikščioniškos, o salos viduje gyveno pagonys. Nusilpus Bizantijos įtakai atsirado judikatai. Mažas kaimas *Nugor* matomas 1147 m. žemėlapyje. Per kelis šimtmečius jis išaugo iki 1000 gyventojų. Nuoras liko vidutinės svarbos miestu valdant Aragonui ir Ispanijai iki maro XVII a. Pjemontui prijungus Sardinija ir pasivadinus Sardinijos karalyste Nuoras tapo apskrities centru, o 1836 m. gavo miesto statusą. XIX a. Nuoras buvo Sardinijos kultūrinis centras.

## Miestai partneriai
*  Kortė, Prancūzija
*  Tolmecas, Italija

## Šaltiniai

## Nuorodos

* Oficiali svetainė
Kadir Has stadionas

**Kadir Has stadionas** () yra įvairios paskirties stadionas Kaiseryje, Turkijoje. Talpina 32 864 žiūrovus ir yra pilnai dengtas. Stadionas yra dalis sportinio komplekso *Atatürk*, kuris pakeitė prieš tai buvusį *Kayseri Atatürk* stadioną, statytą šeštajame XX a. dešimtmetyje. Namų rungtynes žaidžia Kayserispor ir Kayseri Erciyesspor futbolo klubai.

Kadir Has atidarytas 2009 m. kovo 8 d., kurią vyko futbolo varžybos tarp Kayserispor ir Fenerbahçe SK. 2009 m. rugsėjo 5 d. vyko tarptautinės varžybos tarp Turkijos ir Estijos rinktinių.
 
## Šaltiniai

## Nuorodos

* Oficiali stadiono svetainė 
* Stadiono konstrukcija
Krėnholmas

**Krėnholmas** (,  reiškiantis varnų sala) – Narvos upės sala, esanti Narvos mieste, Rytų Viru apskrityje.

Salos plotas – 13 ha (750 m ilgio ir 250 m pločio). Sala dalina Narvos krioklius į vakarinę ir rytinę dalis. Vakarine dalimi eina Rusijos-Estijos valstybinė siena.

Jau XIV a. saloje veikė lentpjūvė. 1538 m. Livonijos ordinas saloje pastatė vandens malūnus. Nuo 1823 m. Narvos upės dešiniajame krante pradėjo veikti pirklio Paulo Momos audinių fabrikas. Tame pačiame krante veikė barono Štiglico linų verpimo fabrikas.

1856 m. salą įgijo Liudvikas Knopas ir pradėjo statyti tekstilės fabriką, žinomą kaip *Kreenholm Manufacture*, kurį sudaro senieji linų verpimo ir naujieji tekstilės pastatai.

## Šaltiniai
Cebeci Inönü stadionas

**Cebeci Inönü stadionas** () yra įvairios paskirties stadionas Ankaroje, Turkijoje. Daugiausiai naudojamas futbolo varžyboms. Pastatytas 1967 m. Talpina 37 000 žiūrovų. Namų rungtynes žaidė Hacettepespor, kurie persikėlė į *Ankara 19 Mayıs* stadioną.

## Šaltiniai

## Nuorodos
* Nuotraukų galerija
Novo Progresas

**Novo Progresas** () – miestas Brazilijoje, Paros valstijos pietvakariuose, 1194 km nuo Beleno. Pro miestą eina BR-163 plentas. Verčiamasi daugiausia miškų kirtimu ir medienos apdirbimu. Taip pat auginami ryžiai, kava, pupelės, verčiamasi gyvulininkyste. Veikia 2 ligoninės.

Savivaldybės plotas – 38 162 km², gyventojų skaičius – 25 769 (2021 m.).

Novo Progreso savivaldybėje, Kurua upėje yra 60 m aukščio krioklys.

## Istorija

Gyvenvietė pradėjo augti nuo 1973 m., kuomet čia nutiestas kelias. 1983 m. vietovė jau buvo gyvenama, pastatyta bažnyčia. 1991 m. iš Itaitubos savivaldybės dalies sudaryta Novo Progreso savivaldybė.

## Šaltiniai
Kurua (Iriris)

**Kurua** () – upė Brazilijoje, Paros valstijoje; Iririo kairysis intakas (Amazonės baseinas). Prasideda Kašimbo kalnuose, 610 m aukštyje, Bau indėnų teritorijoje. Teka į šiaurę, šiaurės rytus. Vaga vingiuota, labai slenkstėta. Įteka į Irirį ties Entre Rioso kaimu.

Didžiausi intakai: Igarape do Bau, Kuruaesas.

Kurua upėje, Novo Progreso savivaldybėje, yra du 60 m ir 40 m aukščio kriokliai.

Visas Kurua baseinas retai gyvenamas, jame įsikūrę daugiausia indėnai kajapai. Sudarytos kelios indėnų teritorijos.

## Šaltiniai
Žamanšinas

**Žamanšinas** () – upė Brazilijoje, Paros valstijoje; dešinysis, didžiausias Tapažoso intakas (Amazonės baseinas). Prasideda Kašimbo kalnuose, 460 m aukštyje, ties Paros ir Mato Groso valstijų sandūra. Teka į šiaurę. Įteka į Tapažosą ties Poso Grande.

Didžiausi intakai: Klaras, Novas, Aruris.

Vagoje daug slenksčių, todėl laivyba sudėtinga. Žamanšino prieigose įsikūręs Novo Progresas. Žemupyje sudarytas Žamanšino nacionalinis parkas.

## Šaltiniai
Šingetis

**Šingetis** (, ) – miestas centrinėje Mauritanijoje, Adraro vilajoje, Adraro plokščiakalnyje, į rytus nuo Ataro. Prekybinis, religinis centras. Vystomas turizmas.

Šingetis žymus savo architektūriniu paveldu. Praktiškai visas miestas pastatytas iš plaušplyčių. Yra XIII–XIV a. mečetė su minaretu, buvusi prancūzų legiono tvirtovė, vandens bokštas, yra kelios bibliotekos kur saugomi viduramžių Korano rankraščiai.

## Istorija

Šingetis įkurtas 777 m., o nuo XI a. tapo Transsacharinės prekybos centru, valdomu berberų sąjungos (Sanhadži). Vėliau miestas užvaldytas Almoravidų. Šingetis vėl iškilo XIII a., tuomet tapo ne tik prekybiniu, bet ir religiniu, švietimo centru.

1996 m. Šingetis drauge su kitais senoviniais Mauritanijos miestais (Uadanu, Tišitu ir Ualata) įtrauktas į UNESCO pasaulio paveldo sąrašą.


Image:Chinguetti street 1.jpg|Miestelio gatvė
Image:Chinguetti-Manuscrit (1).jpg|Korano rankraštis
Image:ChinguetMosq.jpg|Minaretas
Image:Chinguetti petrol station (01).jpg|Degalinė


## Šaltiniai
Bormijus

**Bormijus** () – šiaurės Italijos miestas Alpėse, 1225 m aukštyje virš jūros lygio, Lombardijos regione.

Miestelis įkurtas prieš kelis tūkstančius metų, jame gausu autentiškų pastatų. Bormijus garsėja terminiais šaltiniais ir pirčių kompleksais. Žinomiausi kurortiniai kompleksai, įsikūrę netoli Bormijaus – *Bagni Vecchi, Terme di Bormio* ir *Bagni Nuovi*, kuriuose naudojamas natūraliai trykštantis karštųjų versmių vanduo, siekiantis 36-43 °C temperatūrą.

## Kalnų slidinėjimas

Bormijaus kalnų slidinėjimo kurortas priklauso *Alta Vatellina* kalnų slidinėjimo regionui. Šiame regione yra įrengta per 200 km įvairaus sudėtingumo slidinėjimo trasų. Slidinėjimo zona įrengta 1224-3012 m aukštyje virš jūros lygio. Tai vienas iš prestižiškiausių Alpių kurortų, kuriame vyksta aukščiausio lygio rungtynės. Bormijaus kurortas itin populiarus jaunimo tarpe, čia daugybė diskotekų, naktinių klubų, barų. Miestelyje taip pat yra čiuožykla.

### Pagrindiniai duomenys
 	 
* Slidinėjimo zonos aukštis – nuo 1224 m iki 3012 m,
* Aukščių skirtumas – 1786 m,
* Slidinėjimo trasų plotas – 75 km²,
* Trasų kiekis – 44, tame tarpe:
** trasų skaičius (mėlynų) pažengusiems – 10,
** trasų skaičius patyrusiems (raudonų) – 20,
** sudėtingų trasų (juodų) skaičius – 5,
* Ilgiausia trasa – 6 km,
* Keltuvų našumas – 16000 žm./val.,
* Keltuvų skaičius – 14 (3 gondoliniai , 5 krėsliniai), 4 užtempiantys, 2 kiti)

## Šaltiniai

## Nuorodos

* Bormijaus tinklalapis
* Kurorto aprašymas
San Felis do Šingu

**San Felis do Šingu** () – miestas Brazilijoje, Paros valstijoje, Šingu dešiniajame krante, prie jo intako Fresko žiočių. Yra vietinės reikšmės plentas ir oro uostas. Verčiamasi dagiausia gyvulininkyste, taip pat kertami miškai.

Savivaldybės plotas – 84 213 km², gyventojų skaičius – 135 732 (2021 m.).

## Istorija

Vietovė apgyvendinta nuo XX a. pr. San Felis do Šingu savivaldybė sudaryta 1961 m., atskyrus nuo Altamiros savivaldybės.

## Šaltiniai
Žari

**Žari** () – upė šiaurės rytų Brazilijoje; Amazonės kairysis intakas. Prasideda Tumukumakės kalnuose (460 m aukštyje), netoli Prancūzijos Gvianos sienos. Teka į pietryčius, per visą savo ilgį sudaro ribą tarp Paros ir Amapos valstijų. Įteka į Amazonę priešais Didžiąją Gurupos salą (Amazonės delta).

Didžiausi intakai: Karekuru, Ipitinga, Iratapuru, Iratapina, Nokoru, Mapiri, Kukas, Kularis, Kurapis, Šimin-Šiminas, Mapaonis.

Upės vidurupis slenkstėtas, daug krioklių (Itapeuaros, Ipitingos, Urubu, Kuirio, Meripario ir kt.). Prie Žari upės vystoma celiuliozės pramonė. Pagrindinės gyvenvietės prie Žari: Laranžal do Žari ir Vitorija do Žari. Aukštupio baseinas patenka į Tumukumakės kalnų nacionalinį parką.

## Šaltiniai
Olbija

: *Šis straipsnis apie Italijos miestą. Olbija yra ir senasis [[Odesa|Odesos]] miesto pavadinimas*.

**Olbija** () – miestas Italijoje, Sardinijoje, istoriniame Galuros regione. Romėnų laikais miestas vadinosi *Olbia*, viduramžiais *Civita*, iki Antrojo pasaulinio karo *Terranova Pausania*, o po to atgavo Olbijos pavadinimą.

## Istorija

Miesto pavadinimas graikiškos kilmės, bet manoma, kad jį įkūrė kartaginiečiai dėl archeologinių radinių. Yra radinių iš kartaginiečių, romėnų laikų ir viduramžių, kai miestas buvo Galuros judikato sostinė.

## Gyventojų skaičiaus kitimas

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:55000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2008 text:2008
PlotData=
  color:barra width:20 align:left

  bar:1861 from:0 till: 3042
  bar:1871 from:0 till: 3393
  bar:1881 from:0 till: 4073
  bar:1901 from:0 till: 5487
  bar:1911 from:0 till: 7123
  bar:1921 from:0 till: 8045
  bar:1931 from:0 till: 10860
  bar:1936 from:0 till: 11377
  bar:1951 from:0 till: 14745
  bar:1961 from:0 till: 17779
  bar:1971 from:0 till: 24290
  bar:1981 from:0 till: 30787
  bar:1991 from:0 till: 41095
  bar:2001 from:0 till: 45366
  bar:2008 from:0 till: 54083
PlotData=

  bar:1861 at: 3042 fontsize:S text: 3.042 shift:(-8,5)
  bar:1871 at: 3393 fontsize:S text: 3.393 shift:(-10,5)
  bar:1881 at: 4073 fontsize:S text: 4.073 shift:(-10,5)
  bar:1901 at: 5487 fontsize:S text: 5.487 shift:(-10,5)
  bar:1911 at: 7123 fontsize:S text: 7.123 shift:(-10,5)
  bar:1921 at: 8045 fontsize:S text: 8.045 shift:(-10,5)
  bar:1931 at: 10860 fontsize:S text: 10.860 shift:(-10,5)
  bar:1936 at: 11377 fontsize:S text: 11.377 shift:(-10,5)
  bar:1951 at: 14745 fontsize:S text: 14.745 shift:(-10,5)
  bar:1961 at: 17779 fontsize:S text: 17.779 shift:(-10,5)
  bar:1971 at: 24290 fontsize:S text: 24.290 shift:(-10,5)
  bar:1981 at: 30787 fontsize:S text: 30.787 shift:(-10,5)
  bar:1991 at: 41095 fontsize:S text: 41.095 shift:(-10,5)
  bar:2001 at: 45366 fontsize:S text: 45.366 shift:(-10,5)
  bar:2008 at: 54084 fontsize:S text: 54.084 shift:(-10,5)
TextData=
  fontsize:S pos:(20,20)
  text:Source ISTAT
Ojapokė (miestas)

**Ojapokė** () – miestas Brazilijos šiaurėje, Amapos valstijoje, 550 km nuo Makapos, Ojapokės upės dešiniajame krante, Prancūzijos Gvianos pasienyje. Yra plentas į Makapą, statomas tiltas į Prancūzijos Gvianos miestelį Sen Žorž de l’Ojapoką, sujungsiantis Makapą su Kajena. Verčiamasi prekyba žemės ūkio produkcija, miškų kirtimu.

Savivaldybės plotas – 22 625 km², gyventojų skaičius – 28 534 (2021 m.).

## Istorija

Gyventojai šioje vietoje pradėjo kurtis nuo XX a. pr., o Ojapokės savivaldybė sudaryta 1945 m.

## Šaltiniai
BJK Inönü stadionas

**BJK Inönü stadionas** () yra futbolo stadionas Stambule, Turkijoje. Namų rungtynes žaidžia Beşiktaş JK. Stadionas yra europinėje Stambulo dalyje. Jame telpa 32 145 žiūrovai. Stadione namų rungtynes yra žaidę Galatasaray SK ir Fenerbahçe SK klubai.

Stadionas yra sudarytas iš keturių tribūnų:
* *Kapalı*, kuri yra šiaurinėje stadiono dalyje ir talpina 5881 žiūrovą.
* *Numaralı*, kuri turi 5237 sėdimas vietas. 
* *Eski Açık*, kuri yra už vartų ir talpina 7962 žiūrovus
* *Yeni Açık*, kurioje gali tilpti net 13 065 žiūrovai.
 
BJK Inönü stadionas yra vienintelis pasaulyje stadionas, iš kurio žiūrovai gali matyti abu kontinentus, Europą ir Aziją, kuriuos skiria Bosforo sąsiauris.

## Muzika

Tarp daugybės stadione vykusių renginių, vyko ir muzikos koncertai. Pirmasis Stambule vykęs koncertas buvo Bryan Adams. Taip pat grojo: Guns N' Roses (*Use Your Illusion* turo metu ), Metallica, Bon Jovi, Michael Jackson (*Dangerous World* turo metu), Madonna (*The Girlie Show* turas), Rammstein, Elton John, Scorpions, Sting ir Tina Turner. Stadione vyko ir tokių grupių kaip Metallica, Slayer, Megadeth, ir Anthrax sunkiojo metalo koncertai.

## Nuorodos
* Stadiono nuotraukų galerija
Kuziai (Palenkės vaivadija)

**Kuziai** () – kaimas Lenkijos šiaurės rytuose, Zbuinos valsčiuje, Lomžos apskrityje, Palenkės vaivadijoje. Kaimas yra apie 11 km į šiaurės vakarus nuo Zbuinos, apie 32 km į šiaurės vakarus nuo Lomžos ir apie 103 km į vakarus nuo vaivadijos centro Balstogės. Per kaimą eina vaivadijos kelias Nr. .


Vaizdas:Kuzie1.jpg|Kaimo bažnyčios vidus
Absurdistanas

**Absurdistanas** – terminas kartais naudojamas satyriškai apibūdinti tokiai šaliai, kurioje absurdas, ypač valstybinėje valdžioje, yra tapęs norma. Išsireiškimas iš pradžių buvo naudojamas Rytų bloko disidentų Sovietų Sąjungos dalims (ar jai visai) ir jos satelitinėms šalims apibūdinti. Šiuo metu šis terminas yra dažnai naudojamas Rusijos ir Sovietų Sąjungos įtakos sferoje buvusių šalių, tokių kaip Armėnija, Uzbekistanas, Turkmėnistanas ar Baltarusija, išlaikiusių sovietinio stiliaus autoritarinį valdymą, atžvilgiu.
Osovieco Lešničuvka

**Osovieco Lešničuvka** () – eigulio būdelė Lenkijos šiaurės rytuose, Zbuinos valsčiuje, Lomžos apskrityje, Palenkės vaivadijoje.
Piasutno Želaznė

**Piasutno Želaznė** () – kaimas Lenkijos šiaurės rytuose, Zbuinos valsčiuje, Lomžos apskrityje, Palenkės vaivadijoje.

## Šaltiniai
Lila Downs

**Ana Lila Dauns Sančes** (*Ana Lila Downs Sánchez*; g. 1968 m. rugsėjo 19 d.) – Meksikos dainininkė, atliekanti tradicinę meksikiečių muziką su šiuolaikinės muzikos elementais.

## Biografija

Gimė Tlachiako mieste, Oachakos valstijoje, mištekų dainininkės Anitos Sančes ir amerikiečių meno profesoriaus Aleno Daunso šeimoje. Lila Dauns nuo mažumės dainavo rančeras, koncertavo su mariačiais. Būdama 14-os metų su tėvais persikėlė į JAV. Los Andžele ji mokėsi anglų kalbos ir dainavimo, tačiau po tėvo mirties grįžo į Meksiką. Vėliau ji vėl išvyko į JAV, Minesotos universitete studijavo antropologiją, tačiau studijas baigė Oachakos universitete. Gyvendama JAV koncertavo klubuose, ją rėmė saksofonistas Polas Kohenas.

1994 m. Lila Dauns išleido savo pirmąjį albumą, kuriame įrašė tradicines Oachakos krašto dainas. Tačiau pirmasis jos albumas didelio populiarumo nesulaukė. Dainininkė išgarsėjo po 1999 m. išleisto albumo *La Sandunga*, kuriame tradicinę meksikiečių muziką sukomponavo su džiazo, bliuzo, bolero elementais. Dainininkė palaipsniui išgarsėjo ne tik Meksikoje ir JAV, bet ir kitose šalyse. Nuo 2005 m. Lila Dauns surengė 3 pasaulinius turus po JAV, Lotynų Amerikos, Europos, Rytų Azijos šalis.

Lila Dauns suvaidino epizodinius vaidmenis filmuose „Frida“, „Fados“ ir „Hasta el último trago corazón“. Taip pat prisidėjo įrašant muziką keletui filmų. Lila Dauns taip pat yra ir visuomenės veikėja, pasisakanti prieš indėnų diskriminaciją, gamtos niokojimą, JAV imigracijos politiką.

## Diskografija
* *Ofrenda* (1994 m.)
* *Azuláo: En Vivo con Lila Downs* (1996 m.)
* *La Sandunga* (1999 m.)
* *Árbol de la Vida* (2000 m.)
* *La Línea* (2001 m.)
* *Una Sangre* (2004 m.)
* *La Cantina* (2006 m.)
* *Ojo de Culebra* (2008 m.)
* *Lila Downs y La Misteriosa en Paris – Live À FIP* (2010 m.)
* *[[Pecados y Milagros]]* (2011 m.)
* *Balas y Chocolate* (2015 m.)
* *Salón, Lágrimas y Deseo* (2017 m.)
* *Al Chile* (2019 m.)
* *La Sánchez* (2023 m.)

## Nuorodos
*
Lietuvos vyrų rankinio rinktinė

**Lietuvos vyrų rankinio rinktinė** – komanda, atstovaujanti Lietuvai tarptautinėse rankinio varžybose. 2011 m. ji buvo 34 vietoje Tarptautinės rankinio federacijos reitinge. Geriausi pasiekimai - 10-oji vieta 1997 m. vykusiame Pasaulio rankinio čempionate ir 9-oji vieta 1998 m. surengtame Europos rankinio čempionate. 

2012 m. sausio 15 d. Lietuvos rinktinė lygiosiomis sužaidė su tuo metu 17-oje vietoje buvusia Šveicarijos rinktine bei užėmusi pirmą vietą 5-oje Europos komandų grupėje pateko į kitą atkrintamųjų rungtynių etapą. Kitame atrankos etape Lietuvos rinktinė 2012 m. birželio mėnesį pralaimėjo Lenkijos vyrų rankinio rinktinei ir prarado galimybę žaisti 2013 m. planetos pirmenybėse.

2022 m. po 24 metų pertraukos Lietuvos rinktinė pateko į Vengrijoje ir Slovakijoje vykusį Europos rankinio čempionatą.

## Dalyvavimas čempionatuose

### Europos čempionatas

### Pasaulio čempionatas

## Rinktinės sudėtis
;2018 m. sudėtis:

## Žymiausi Žaidėjai
* Almantas Savonis
* Arūnas Vaškevičius
* Gintaras Savukynas
* Augustas Strazdas
* Gintautas Vilaniškis

## Žymiausi Treneriai
* Antanas Skarbalius
* Valdemaras Novickis
* Gintaras Savukynas
* Mindaugas Andriuška

## Nuorodos
* Lietuvos rankinio rinktinės oficiali svetainė

## Šaltiniai
Haloklinas

**Haloklinas** – vandens sluoksnis su ryškiu teigiamu druskingumo gradientu, kuris formuojasi dėl nevienodo vandens tankio.

Druskėtas vanduo plūsta paviršiumi, kai sūresnis vanduo juda priešinga kryptimi gilesniame sluoksnyje. Todėl susidaro skirtingos vandens masės – sūresnis apatinis bei mažiau sūrus paviršinis sluoksnis, kuriuos skiria haloklinas su jam būdinga druskingumo kaita. Haloklinas turi įtakos medžiagų sklaidai vandens storymėje.

Stratifikacija vyksta ir tarp šaltesnio apatinio ir šiltesnio paviršinio vandens sluoksnių – čia susiformuoja barjeras, vadinamas termoklinu, itin išryškėjantis vasarą ir ankstyvą rudenį, bet išnykstantis žiemos metu, kai paviršinis vanduo atvėsta. Haloklinas ir termoklinas izoliuoja apatinį vandens sluoksnį, neleidžia jam maišytis su deguonies praturtintu paviršiniu vandeniu, ir gilesniuose sluoksniuose sukuria anoksines (be deguones) sąlygas. Be to, maistinės medžiagos ir teršalai „įkalinami“ dugno nuosėdose, dėl ko, pavyzdžiui, Baltijos jūros dugne formuojasi iki 100 000 km² siekiančios „mirties zonos“.

Haloklinas Baltijos jūroje formuojasi dėl nuolatinių ir tuo pačiu metu vykstančių procesų – dėl sūraus Šiaurės jūros vandens prietakos ir druskėto Baltijos jūros vandens ištekėjimo. Baltijos jūros centrinėje dalyje viršutinis sluoksnis (vidutinis druskingumas 7–8 PSU) atskirtas pastoviuoju haloklinu nuo didesnio druskingumo vandenų su deguonies trūkumu maždaug 70–80 m gylyje.

## Nuorodos
* Lietuvos invazinių rūšių duomenų bazė 
* „Atrask Baltijos jūrą: spalvingas ir verdantis jūros gyvenimas“
Novogrudas

**Novògrudas**  () – miestas Lenkijos šiaurės rytuose, Novogrudo valsčiuje, Lomžos apskrityje, Palenkės vaivadijoje. Miestas yra apie 13 km į šiaurės vakarus nuo Lomžos. Per miestą eina vaivadijos kelias Nr.  ir vaivadijos kelias Nr. .

## Istorija

Nuo IX a. iki XII a. šalia miesto esančioje Narevo ir Pisos upių santakoje stovėjo nedidelė tvirtovė. XIII a. buvo pastatyta nauja tvirtovė ant šiek tiek toliau esančios kalvos, kur dabar ir yra įsikūręs miestas. Kazimiero III Didžiojo valdymo laikais buvo pastatyta nauja mūrinė pilis. Pirmą kartą miestas rašytiniuose šaltiniuose paminėtas 1355 m. gruodžio 27 dieną. 1409 m. mieste įkurta Novogrudo Mergelės Marijos Gimimo parapija. 1427 m. gyvenvietei suteiktos miesto teises, kurias jai suteikė Mazovijos kunigaikštis Janušas I Senasis. Tuo pačiu XV a. miestui suteiktas ir Novogrudo miesto herbas.

Per 1794 m. sukilimą mieste vyko įnirtingos kovos tarp sukilėlių ir Rusijos kariuomenės. Per 1831 m. sukilimą sukilėliai užpuolė mieste įsikūrusios Rusijos kariuomenės kareivines ir įvyko Novogrudo mūšis. Rusijos imperijos laikais 1869 m. miesto teisės buvo atimtos, bet tarpukariu sugrąžintos. Prieš Abiejų tautų respublikos padalijimą mieste dirbdavo šatelenas, o pats miestas buvo vienas iš svarbiausių Mazovijos miestų.

1915 m. balandžio 1 d. atidaryta Novogrudo geležinkelio stotis. 1937 m. mieste gyveno 260 ūkininkų, 60 pirklių, 15 dailidžių, 17 batsiuvių ir 6 malūnininkai, mieste buvo 34 parduotuvės. 1927 m. birželio 19 d. mieste buvo įkurtas Etnografinis Kurpių muziejus. Iki II pasaulinio karo mieste veikė Novogrudo miesto žydų kapinės. II pasaulinio karo pradžioje, įsiveržimo į Lenkiją metu, tarp Lenkijos ir Vokietijos kariuomenių įvyko Novogrudo mūšis. Per karą miestas buvo stipriai sugriautas. 

## Galerija

Nowogrod skansen fc08.jpg|Etnografinis Kurpių muziejus
Nowogrod skansen fc02.jpg|Etnografinis Kurpių muziejus
Skansen Kurpiowski (Nitka-2007)-01.jpg|Etnografinis Kurpių muziejus
Nowogrod skansen fc05.jpg|Etnografinis Kurpių muziejus


## Nuorodos

* Miesto tinklalapis (lenk.) 
* [Aprašymas apie miestą [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom VII (Netrebka – Perepiat) z 1886 m. (lenk.)]

## Literatūra
* Mała Encyklopedia Wojskowa, Wydawnictwo Ministerstwa Obrony Narodowej, Warszawa 1967, Wydanie I, Tom 2
* A. K. Kunert, Z. Walkowski, Kronika kampanii wrześniowej 1939, Wydawnictwo Edipresse Polska, Warszawa 2005, ISBN 83-60160-99-6, s. 47.
Jungtinių Tautų darnios raidos komisija

**Jungtinių Tautų darnios raidos komisija** – 1992 metais po Žemės susitikimo įsteigta institucija, prižiūrinti jame priimtos Darbotvarkės 21 ir Rio deklaracijos įgyvendinimą. Po 2002 metų Žemės susitikimo dėl darnios plėtros Johanesburge, ji taip pat prižiūri ir šios konferencijos veiksmų planą. Komisija yra Jungtinių Tautų Ekonominės ir socialinės tarybos sudėtyje ir veikia kaip aukšto lygio darniojo vystymosi klausimų aptarimui skirtas forumas, atviras tiek valstybių, tiek nevyriausybinių organizacijų atstovams. Komisijos susitikimai vyksta kartą per metus, jai priklauso tos pačios valstybės kaip ir Ekonominei ir socialinei tarybai.

## Veikla

Komisijos darbas suskirstytas į dvejus metus trunkančius ciklus, kurių kiekvienas skiriamas tam tikroms temoms, susijusioms su konferencijų dokumentais – Darbotvarke 21, Rio deklaracija ir Johanesburgo veiklos planu. Komisija prašo iš valstybių teikti veiklos ataskaitas, kaip jos įgyvendina iškeltus tikslus, tačiau jų rengimas neprivalomas, o ataskaitų formatas nevieningas. Ataskaitos priimamos ir iš Jungtinių Tautų agentūrų, kaip jos darnųjį vystymąsi įtraukia į savo veiklos programas.

## Vertinimas

Kadangi komisija neturi priemonių įpareigoti valstybes imtis veiksmų, žymiausias jos veiklos rezultatas yra informacijos rinkimas, apibendrinimas ir normų kūrimas. Dėl to organizacija yra kritikuojama kaip nesibaigiantis dialogas, nevedantis prie realių veiksmų ir priimantis silpnas, abstrakčias rezoliucijas. Manoma, kad komisijos buvimas nukreipia dėmesį ir energiją nuo konkrečių priemonių įgyvendinimo. Iš kitos pusės komisija giriama dėl atvirumo ir galimybių nevyriausybinėms organizacijoms įsitraukti į diskusijas ir derybas, nors ir sutinkama, kad valstybių atstovai retai atsižvelgia į jų pasiūlymus.

## Susiję straipsniai

* Jungtinių Tautų Ekonominė ir socialinė taryba
* Aplinkos ir plėtros konferencija
* Žemės susitikimas dėl darnios plėtros

## Išnašos

## Nuorodos
* Oficialus puslapis
Ekdromai

**Ekdromai** (, dgs. *ekdromoi*) – senovės Graikijos lengvieji hoplitai.  Jų pavadinimas reiškia 'išbėgikai', nes jie galėdavo išbėgti iš falangos rikiuotės ir kautis ne rikiuotėje, jei to prireikdavo. Ekdromai paprastai būdavo greiti, lengvai šarvuoti (aspis ir bronzinis šalmas), ginkluoti ietimi ir trumpu kalaviju. Ekdromais vadino bet kokius hoplitus, gebančius naudoti ekdromų taktiką – išėjimą iš rikiuotės ir kovimąsi ne rikiuotėje.

Falangos rikiuotėje ekdromai kaudavosi kaip ir visi hoplitai, bet įsakyti galėdavo išbėgti iš rikiuotės ir kautis atskirai. Toks poreikis kildavo ginantis nuo priešo skirmišerių trikdomojo apšaudymo, valant teritoriją, kuria žygiuoja falanga, užimant svarbius mūšio lauko taškus, persekiojant sumuštus priešininkus. Jų lengvumas nebūdavo pakankamas, kad garantuotų kirstynes su skirmišeriais, bet jie galėdavo šiuos nuvaryti ir apvalyti judėjimo maršrutą. Psilai ir peltastai nesiveldavo į kirstynes su ekdromais, kadangi šie, net neturėdami šarvų, buvo žymiai geriau paruošti tokioms kautynėms. Tuo tarpu barbarų pėstininkai neretai įsitraukdavo į tokius susirėmimus.  

Ksenofontas naudojo ekdromus *Dešimties tūkstančių* žygyje kad apsisaugotų nuo gausių barbarų karių, kurie suardydavo graikų kolonas. Tai ne sykį minima jo veikale „Anabazė“ ().
Balikai

**Balikai** () – kaimas Lenkijos šiaurės rytuose, Novogrudo valsčiuje, Lomžos apskrityje, Palenkės vaivadijoje. Kaimas yra apie 5 km į šiaurę nuo Novogrudo, apie 17 km į šiaurės vakarus nuo Lomžos ir apie 87 km į vakarus nuo vaivadijos centro Balstogės.
Gavrilovo kaimo gyvenvietė

**Gavrilovo kaimo gyvenvietė** () – kaimo gyvenvietė Rusijos Federacijos anklavo Kaliningrado srities Oziorsko rajone. Administracinis centras – Jablonovka.

## Istorija
Įsteigta vykdant municipalinę reformą 2008 m. birželio 30 d. Ribojasi šiaurėje su Gusevo rajono Majakovskojės ir Kalininskojės, rytuose su Nesterovo rajono Čistyjė Prudų kaimo gyvenviete, pietuose su Lenkija, vakaruose su Gusevo rajono Krasnojarskojės kaimo ir Oziorsko miesto gyvenvietėmis. Gyvenvietės teritorija – 30 320 ha, iš jų 21 886 ha žemės ūkio naudmenos, 345 ha – vandenys.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką. Gyvenvietės administracijai vadovauja konkurso tvarka skiriamas administracijos vadovas.

Kaliningrado srities įstatymu Gavrilovo kaimo gyvenvietę sudaro:
* Jablonovka,
* Bagrationovas,
* Borokas,
* Dubrava,
* Gavrilovas,
* Kadymka,
* Kamaričiai,
* Karamyševas,
* Kolcovas,
* Krasnyj Boras,
* Kruglovka,
* Kutuzovas,
* Novo-Slavianskojė,
* Osipenka
* Plavnios,
* Porečjė,
* Porchovskojė,
* Prudnojė,
* Pskovskojė,
* Pskovskojė,
* Reznikovas,
* Ručeikai,
* Riazanskojė,
* Slavkinas,
* Smirnovas,
* Solnečnojė,
* Suvorovka,
* Šilovas,
* Valdaiskojė,
* Žučkovas.

## Šaltiniai
Indústria Aeronáutica Neiva

**Indústria Aeronáutica Neiva** – Brazilijos kompanijos Embraer padalinys, kuris specializuojasi oro lainerių ir jų dalių gamyboje.  Pagrindinis kompanijos gaminys yra „Embraer EMB 202 Ipanema“ lėktuvas, skirtas žemės ūkiui. Tai buvo pirmas šalyje lėktuvas, varomas tik bioetanoliu. 2006 m. kompanija buvo pagaminusi 3700 tokių lėktuvų.

„Indústria Aeronáutica Neiva“ buvo įkurta 1954 m. Rio de Žaneire, o 1956 m. persikėlė į Botukatu miestą.
Krasnojarskojės kaimo gyvenvietė

**Krasnojarskojės kaimo gyvenvietė** () – kaimo gyvenvietė Rusijos Federacijos anklavo Kaliningrado srities Oziorsko rajone. Administracinis centras – Krasnojarskojė.

## Istorija
Įsteigta vykdant municipalinę reformą 2008 m. birželio 30 d. Ribojasi šiaurėje su Černiachovsko rajono Svobodos ir Gusevo rajono Majakovskojės, rytuose su Oziorsko rajono Gavrilovo kaimo ir Oziorsko miesto gyvenvietėmis, pietuose su Lenkija, vakaruose su Novostrojevo kaimo gyvenviete.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką. Gyvenvietės administracijai vadovauja konkurso tvarka skiriamas administracijos vadovas.

Kaliningrado srities įstatymu Krasnojarskojės kaimo gyvenvietę sudaro:    
* Krasnojarskojė,
* Antonovka,
* Bogdanovas,
* Čistopoljė,
* Karpovka,
* Klimovka,
* Kolchoznojė,
* Konevas,
* Konstantinovka,
* Kuzminas,
* Lesničjė,
* Lvovskojė,
* Malojė Putiatinas,
* Meždulesjė,
* Meždurečjė,
* Minskojė,
* Novo-Gurjevskojė,
* Peskai,
* Rečkalovas,
* Rubinovka,
* Sadovojė,
* Sebežskojė,
* Stolbovojė,
* Šiškovas,
* Šmatovka,
* Šuvalovas,
* Volnojė,
* Zadorožjė,
* Zamostjė,
* Zapoljė,
* Zverevas.

## Šaltiniai
Novostrojevo kaimo gyvenvietė

**Novostrojevo kaimo gyvenvietė** () – kaimo gyvenvietė Rusijos Federacijos anklavo Kaliningrado srities Oziorsko rajone. Administracinis centras – Novostrojevas.

## Istorija
Įsteigta vykdant municipalinę reformą 2008 m. birželio 30 d. Ribojasi šiaurėje su Černiachovsko rajono Svobodos, rytuose su Oziorsko rajono Krasnojarskojės kaimo gyvenviete, pietuose su Lenkija, vakaruose su Pravdinsko rajono Mozyrio kaimo ir Železnodorožno miesto gyvenvietėmis.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką. Gyvenvietės administracijai vadovauja konkurso tvarka skiriamas administracijos vadovas.

Kaliningrado srities įstatymu Novostrojevo kaimo gyvenvietę sudaro:    
* Novostrojevas,
* Abelinas,
* Ablučjė,
* Alioškinas,
* Belabinas,
* Belinskojė,
* Botkinas,
* Černyševka,
* Demidovka,
* Donskojė,
* Dubrovka,
* Filipovka,
* Judinas,
* Krušininas,
* Lipkai,
* Lužkai,
* Malaja Dubrovka,
* Malcevas,
* Medvedevka,
* Mošenskojė,
* Nagornojė,
* Nekrasovas,
* Nikolajevka,
* Nilovas,
* Ogorodnojė,
* Olechovas,
* Opočenskojė,
* Opuškos,
* Otradnojė,
* Pavlovas,
* Pograničnojė,
* Praslovas,
* Rosošanka,
* Sadovojė,
* Tichomirovka,
* Uljanovskojė,
* Vasiljevka,
* Zaoziornojė,
* Žiguliovas.

## Šaltiniai
Oziorsko miesto gyvenvietė

**Oziorsko miesto gyvenvietė** () – miesto gyvenvietė Rusijos Federacijos anklavo Kaliningrado srities Nesterovo municipaliniame rajone. Centras – Oziorskas. 2011 m. buvo 5153 gyventojai.

## Istorija
Įsteigta vykdant municipalinę reformą 2005 m. gruodžio 15 d. Ribojasi rytuose su Gavrilovo, šiaurėje, vakaruose ir pietuose su Novostrojevo kaimo gyvenvietėmis.

Gyvenvietės taryba renkama 5 metams, ją sudaro 19 deputatų, kurie iš savo tarpo renka tarybos pirmininką.

Kaliningrado srities įstatymu Oziorsko miesto gyvenvietę sudaro:    
* Oziorskas, miestas,
* Ušakovas, gyvenvietė.

## Šaltiniai
Gžimalai (Lomžos apskritis)

**Gžimalai** () – kaimas Lenkijos šiaurės rytuose, Novogrudo valsčiuje, Lomžos apskrityje, Palenkės vaivadijoje.
Klikučiai

**Klikučiai** (, 1945–1946 m. , nuo 1946 m. ***Jablonovka***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, nuo 2008 m. birželio 30 d. Gavrilovo kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities kaimas, parapijos, nuo 1874 m. valsčiaus centras. 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono, 1947 m. birželio 25 d. – 2008 m. birželio 30 d. Gavrilovo apylinkės kaimas.

|}

## Valsčius

Vilhelmsbergo (Vilemsberkio) valsčiui priklausė:
* Kaimai: Kelmynai, Kermušynai, Pagrimiai, Raudoniai, Žemaičiai;
* Dvarai: Brindlaukiai, Kenigsfeldė, Pagrimiai, Šakūnai, Vilhelmsbergas.

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Čyrvony sciag

**Čyrvony sciag** () – Vakarų Baltarusijos komunistų partijos CK laikraštis, nelegaliai ėjęs 1924–1938 m. Vilniuje, Minske baltarusių kalba.

## Istorija

Rašė apie pogrindinę komunistinių kuopelių ir profsąjungų veiklą. Redaktorius Stanislovas Budzinskis.

## Šaltiniai
Koritki Lešnė

**Koritki Lešnė** () – kaimas Lenkijos šiaurės rytuose, Miastkovo valsčiuje, Lomžos apskrityje, Palenkės vaivadijoje. Kaimas yra apie 3 km į šiaurės rytus nuo Miastkovo, apie 16 km į vakarus nuo Lomžos ir apie 89 km į vakarus nuo vaivadijos centro Balstogės. Per kaimą eina vaivadijos kelias Nr. .
Lubi Kurkai

**Lubi Kurkai** () – kaimas Lenkijos šiaurės rytuose, Miastkovo valsčiuje, Lomžos apskrityje, Palenkės vaivadijoje.

## Istorija

Kaimas įkurtas dar prieš 1400 metus. Anksčiau kaimas dar buvo vadinamas *Łuby Wielkie* ir *Łuby Duże*. II pasaulinio karo metu kaimo apylinkėse veikė partizanų grupelės. 

## Nuorodos

* Aprašymas apie kaimą (lenk.)

## Literatūra

* Nazwy miejscowe Polski: historia, pochodzenie, zmiany. T. 6. Kraków: Wydawnictwo Instytutu Jȩzyka Polskiego PAN, 1997, s. 389. ISBN 9788385579298. (lenk.);
* Nazwy miejscowe środkowej i zachodniej Białostocczyzny: dzierżawcze, patronimiczne i rodzinne. T. 1. Warszawa: Państwowe Wydawnictwo Naukowe, 1976, s. 110. (lenk.);
* Polegli w walce o władzę ludową. Warszawa: Książka i Wiedza, 1970, s. 220. (lenk.);
Bagnas (Lomžos apskritis)

**Bagnas** () – kolonija Lenkijos šiaurės rytuose, Sniadovo valsčiuje, Lomžos apskrityje, Palenkės vaivadijoje.
Brulinas

**Brulinas** () – kaimas Lenkijos šiaurės rytuose, Sniadovo valsčiuje, Lomžos apskrityje, Palenkės vaivadijoje. Kaimas yra apie 2 km į pietus nuo Sniadovo, apie 17 km į pietvakarius nuo Lomžos ir apie 80 km į vakarus nuo vaivadijos centro Balstogės.
Minijos pralaužos kraštovaizdžio draustinis

**Minijos pralaužos kraštovaizdžio draustinis** – saugoma teritorija, draustinis. Didžioji draustinio dalis yra Telšių rajono, Žarėnų seniūnijoje, likusi dalis – Rietavo savivaldybės, Medingėnų seniūnijoje ir Plungės rajono, Žlibinų seniūnijoje. Plotas 553 ha.

Draustinio paskirtis – išsaugoti Minijos upės prasiveržimo pro moreninius kalvagūbrius kraštovaizdį. Į draustinį patenka Paplienijos piliakalnis.

Žuvų (lašišų, žiobrių, šlakių, ungurių ir kt.) migravimo sąlygų pagerinimui ant buv. Grąžčių vandens malūno užtvankos įrengta žuvų pralaida.

## Šaltiniai

## Nuorodos
* Saugomų teritorijų valstybės kadastras  


File:Minija pralaida grazciai2.jpg|Žuvų pralaida
File:Minija pralaida grazciai.jpg|Žuvų pralaida
IPv6

**IPv6** () – tai Interneto Protokolas, sukurtas, siekiant pakeisti dabar naudojamą IPv4 protokolą, kurio dėka internetas augo ir vystėsi daugiau kaip dvidešimt metų. Nepaisant to, kad IPv4 puikiai tarnauja, adresų skaičius baigiasi — protokolo autoriai nenumatė, jog jų kūrinys bus toks sėkmingas.

Naujasis protokolas gerokai patobulintas tokiose srityse kaip: saugumas, mobilumas, paslaugų kokybės užtikrinimas, tinklo architektūros bei maršrutizavimo lankstumas.

Siekiant sklandžiau pereiti nuo IPv4 prie IPv6, diegiama galimybė nauju protokolu naudotis lygiagrečiai. Tikimasi, kad IPv6 po truputį pakeis IPv4, nors abu protokolai dar ne vienerius metus veiks kartu.

IPv6 adresas yra 128 bitų, o IPv4 adresui skiriami 32 bitai. IPv6 adresas įprastai rašomas šešioliktaine skaičiavimo sistema, po 4 skaitmenis atskiriamais dvitaškiais, o adreso nulių grupės viena nuo kitos gali būti atskiriamos dvigubais dvitaškiais.

Naujos kartos mobilūs tinklai (4G LTE) IPv6 naudoja kaip pagrindinį komunikacijos protokolą.
Huičioliai

**Huičioliai** (, savivardis *Wixáritari*) – indėnų tauta, gyvenanti vakarinėje Meksikoje, Vakarų Siera Madrės kalnuose, Najarito, Chalisko, Sakateko ir Durango valstijose. Kalba jutų-actekų šeimai priklausančia huičiolių kalba.

## Istorija

Manoma, kad huičioliai kilo iš dabartinės San Luis Potosi valstijos krašto ir priklausė čičimekų grupei guačičiliams. XVI a. jie jau gyveno dabartiniame areale, susimaišė su vietiniais tepekanais. Konkistos laikais daug huičiolių žuvo dėl epidemijų, karų, enkomjendos. Huičioliai ispanams priešinosi iki pat XVIII a. pr.

## Buitis

Dauguma huičiolių dabar verčiasi uždarbiavimu rančose – dirba plantacijose, prižiūri namus. Taip pat augina kukurūzus, ryžius, pupeles, cukranendres, renka laukinius vaisius, augina gyvulius, vištas. Maistui vartoja daugiausia tortilijas, patiekalus iš pupelių, ryžių. Namus stato iš plaušplyčių, juose būna nuo vieno iki kelių kambarių. Greta namų įrengia patalpą (*xiriki*) dievams ir protėviams.

## Menas

Huičioliai žymūs dėl savo išskirtinio meno. Jie užsiima audimu, siuvinėjimu, odos išdirbimu, lankų, strėlių, muzikos instrumentų gamyba, labai populiarus nėrimas iš karoliukų („biserio“). Ikikolonijiniais laikais vietoje karoliukų naudojo spalvingus akmenėlius, koralų, kaulų nuolaužas, sėklas. Huičiolių dirbiniai labai spalvingi, ryškūs, dažnai įvardijami kaip „psichodeliniai“. Juose vaizduojami dangaus kūnai, mitologinės būtybės, totemai. Kitas unikalus huičiolių dirbinys yra *Nierika* – „Dievo akis“. Tai iš vilnonių siūlų pagaminti savotiški paveikslai, su akį primenčia dalimi centre. Jie statomi šventyklose, prie namų, šventvietėse ir laikomi vedliais į dvasių pasaulį. Huičiolių tautiniai drabužiai taip pat labai spalvingi, gausiai dekoruoti simbolistiniais piešiniais.

## Religija

Huičiolių tradiciniame tikėjime susipina šamanizmo, animizmo, magijos elementai. Su dvasiomis bendrauja šamanai, vadinami *mara’akate*. Dvasiniams ritualams plačiai naudojamas haliucinogeninių savybių turintis kaktusas – pejotlis. Huičiolių panteoną sudaro ~30 dievybių, iš kurių svarbiausios saulės, ugnies ir lietaus, vandens.


Image:Huichol shaman.jpg|Šamanas
Image:Niñas huichol.jpg|Huičiolių mergaitės
Image:StringArt1MAPDF.JPG|Huičiolių menas
Image:Huichol Trabajando 2.JPG|Huičiolių menininkas
File:SunMoonBeadTep.JPG|Huičiolių menas
Johan Cruijff arena

**Johan Cruijff arena** (1996–2018 m. ***Amsterdam ArenA***) – stadionas Amsterdame, Nyderlanduose. 2018 m. pervadintas olandų futbolo legendos Johan Cruijff (1947–2016) garbei. Tai didžiausias šalies stadionas, pastatytas 1993–1996 m. Naudojamas futbolo, amerikietiškojo futbolo varžyboms, koncertams ir kitiems renginiams. Oficialiai atidarytas 1996 m. rugpjūčio 14 d. Jo talpa – 52 342 žiūrovai futbolo varžybų metu. Stadionas turi penkių žvaigždučių UEFA sertifikatą. Nuo 1996 m. namų rungtynes žaidžia Eredivisie klubas AFC Ajax, taip nuo 1996 iki 2007 m. žaidė amerikietiškojo futbolo klubas *Admirals*. Stadione vyko 2013 m. UEFA Europos lygos finalas.

Stadione vyko kelios Euro 2000 varžybos. Vyko ir tokių atlikėjų kaip Celine Dion, Madonna, Michael Jackson, André Hazes ir The Rolling Stones muzikos renginiai. 2025 m. prieš Nyderlandus čia žaidė .

## Nuorodos

*
Air Rarotonga

**Air Rarotonga** – Kuko Salų oro linijų bendrovė, vykdanti vietinius pervežimus tarp salų ir tarptautinius skrydžius Polinezijos regione į Prancūzijos Polineziją, Niue, Samoa, Taitį ir Tongą. Pagrindinė bazė – Rarotongos tarptautinis oro uostas, esantis Rarotongos saloje pietinėje Kuko Salų grupėje. Kasmet pervežama apie 70 000 keleivių. „Air Rarotonga“ bendrovė įkurta 1978 m., pradėjusi eksploatuoti *Cessna Skymaster* lėktuvą.

Oro linijų bendrovė vykdo užsakomuosius skrydžius tarp kaimyninių Ramiojo vandenyno regiono salų, pažintinius skrydžius virš Rarotongos, taip pat esant reikalui vykdo medicinos pagalbos teikimo ir evakuacijos paslaugas iš visų Kuko Salose įsikūrusių oro uostų.

## Maršrutai

## Nuorodos

* Oficiali svetainė
* „Air Rarotonga“ maršrutai
Pevekas

**Pevekas** (, ) – miestas Čiukčių autonominėje apygardоje šiaurės rytų Rusijoje, Čiaūno rajono centras, uostas prie Rytų Sibiro jūros Šiaurės jūrų kelyje.

Dalstrojaus laikais Peveke buvo dviejų jo lagerių – „Čiaūnčiukotlago“ (veikė 1949–1957 m., turėjo iki 11880 kalinių, kurie dirbo daugiausiai alavo rūdynuose ir kelių tiesime) bei „Čiaūnlago“ (veikė 1951–1953 m., turėjo iki 11000 kalinių, kurie dirbo daugiausiai radioaktyvių žaliavų rūdynuose) – valdybos.

## Gyventojai

## Išnašos

## Nuorodos
* Peveko miesto svetainė 
* Peveko nuotraukos 
* Topografinis žemėlapis R-59-XXI,XXII
Ariki

**Arikis** () – tai maorių visuomenės narys iš privilegijuoto luomo, turinčio papročiais nustatytas paveldimas teises ir privilegijas. Arikių tradicijos gyvybingos tarp vietinių genčių Naujojoje Zelandijoje ir Kuko Salose (čionykščiame parlamente turi savo atstovų). Panašiais pavadinimais šie kilmingųjų titulai egzistuoja ir kitų Polinezijos regiono šalių vietinėse gentyse: *‘Ariki* (Velykų sala), *Aliki* (Tokelau, Tuvalu), *Ali‘i* (Samoa, Havajai), Ari'i (Draugijos salos, Taitis), *‘Eiki* (Tonga). 

Arikio ir kiti, žemesnių vadų, titulai iki šių dienų perduodami šeimose iš kartos į kartą. Kuko Salų parlamente nuo 1969 m. veikia įkurta Arikių Taryba (), sudaryta iš salų aukščiausiųjų vadų. Taryba, neturėdama realių galių, vykdo daugiau reprezentacinę veiklą. 

## Istorija

Kiekviena iš salų Kuko Salose buvo valdoma aukščiausiųjų vadų – arikių. Rarotonga, didžiausia sala, turėjo 5-6 arikius, kitos salos – maždaug po tris. Kiekvienas arikis turėjo savo valdžioje *ivi* arba *ngati* (gentį). Pagal rangą žemiau arikio stovėjo *mataiapo* ir *rangatira*, t. y., žemesnieji vadai. Vadas kontroliavo savo gentį remdamasis savo *mana* (galia, valdžia). *Mana* buvo įgyjama ne tik nuo gimimo, bet ir iš vado pasiekimų gyvenime. *Mana* galėjo ir netekti savo galios. Arikis su tokia *mana* nebeturėdavo gentyje palaikymo, prarasdavo jos kontrolę. Galingas įnagis buvo *tapu* (šventųjų jėgų) kontrolė. Žmonės tvirtai tikėjo arikio *mana* ir jo antgamtiniu gebėjimu valdyti *tapu*, o tuo pačiu ir žmones be savo fizinio įsikišimo. 

## Nuorodos

* Ariki Kuko Salų istorijoje ir visuomenėje
* Arikiai siekia daugiau valdžios
Kažemėkai (Belinskojė)

**Kažemėkai** (, nuo 1936 m. *Kaschemeken*, nuo 1938 m. liepos 17 d. *Kaschen*, 1945–1946 m. , nuo 1946 m. ***Belinskojė***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, nuo 2008 m. birželio 30 d. Gavrilovo kaimo gyvenvietės teritorija.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Geldapės apskrities Gavaičių valsčiaus kaimas. 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono, 1947–1993 m. Gavrilovo apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Kažemėkai (reikšmės)

**Kažemėkais** vadinamos gyvenvietės:

* Kažemėkai – Šilutės rajono savivaldybėje,
* Kažemėkai (Jurbarkas) – Jurbarko rajono savivaldybėje,
* Kažemėkai (Geldapės apskritis) – Mažojoje Lietuvoje.
4G

**4G** arba **fourth generation** () – už 3G (UMTS) pažangesnė mobiliojo ryšio technologija, sukurta 2009 m. Jai priskiriamos dvi technologijų pošeimės: LTE () ir WiMAX. LTE pritaikyta mobiliųjų telefonų, o WiMAX – belaidžiams duomenų perdavimo tinklams. 4G ryšį palaikantys įrenginiai – išmanieji telefonai, planšetiniai kompiuteriai, mobiliojo interneto modemai. 4G reikšmingas vaizdo žiūrėjimui, kadangi vaizdo turiniui ypač svarbi didelė interneto greitaveika bei mažas vėlinimo parametras. 4G technologija greta įprastinių mobiliojo ryšio paslaugų leidžia naudotis didelės mobiliojo interneto spartos reikalaujančiomis paslaugomis (tiesioginės transliacijos, vaizdo konferencijos ir vaizdo skambučiai, aukštos kokybės vaizdo medžiagos peržiūra), nešiojamu kompiuteriu naršyti internete didele sparta. Pažymėtina, kad nors 4G ryšys yra vis labiau plėtojamas, tačiau šiuo metu dar ir 3G galimybės (paslaugų skvarba, greitis, turinio įvairovė) nėra pilnai išnaudojamos.

Manoma kad nuo 2020 metų 4G pradės keisti 5G ryšio technologija.

## Greitis
LTE greičiu prilygsta vielinėmis ryšio technologijomis – kai kuriems šviesolaidinio interneto planams. Teoriškai LTE interneto greitis siekia apie 100 megabitų per sekundę. Tikrovėje jis yra 2–3 kartus mažesnis ir priklauso nuo paros meto bei tinklo apkrovimo. LTE-Advanced teorinis greitis siekia 1 gigabitą per sekundę (tokia sparta pasižymi tik patys brangiausi optiniais kabeliais tiekiami planai).

## Lietuva
LTE ryšio paslaugas Lietuvoje tiekia keturi operatoriai – „Bitė Lietuva“, „Telia“, „Tele2“ ir tik Interneto prieiga – „Telecentras“ (Mezon). 2011 m. balandžio mėnesį 4G ryšį Lietuvoje teikti pradėjo „Omnitel“ (dabar „Telia“), 2014 m. gruodžio mėn. – „Tele2“, o 2015 m. balandžio mėn. – „Bitė Lietuva“. Pastaroji bendrovė tuo pačiu metu taip pat pradėjo teikti ir 4G+ arba LTE-Advanced ryšio paslaugas.

„Telia“ ketvirtosios kartos ryšiu gali naudotis 80 % Lietuvos gyventojų: 4G ryšiu jau yra visiškai padengti Vilnius ir Kaunas; taip pat ryšys veikia Vilniaus priemiesčiuose, Klaipėdoje, Šiauliuose, Panevėžyje, Palangoje, Nidoje, Švenčionyse, Švenčionėliuose, Molėtuose, Jonavoje, Širvintose, Elektrėnuose, Kaišiadoryse, Šilalėje, Jurbarke, Tauragėje, Šakiuose, Kybartuose ir Pilviškiuose. „Tele2“ – Alytuje, Marijampolėje, Jonavoje, Mažeikiuose ir Utenoje. „Bitė Lietuva“ 4G/4G+ ryšiu gali naudotis iki 75 % Lietuvos gyventojų: penkiuose didžiuosiuose šalies miestuose (Vilniuje, Kaune, Klaipėdoje, Panevėžyje ir Šiauliuose) bei Alytuje, Anykščiuose, Birštone, Biržuose, Druskininkuose, Elektrėnuose, Jonavoje, Joniškyje, Jurbarke, Kaišiadoryse, Kalvarijoje, Kėdainiuose, Kretingoje, Marijampolėje, Mažeikiuose, Molėtuose, Nidoje, Pagėgiuose, Palangoje, Plungėje, Prienuose, Radviliškyje, Raseiniuose, Rokiškyje, Tauragėje, Telšiuose, Trakuose, Ukmergėje, Utenoje, Varėnoje, Vilkaviškyje, Visagine, Šilalėje, Šilutėje.

## Šaltiniai